Senario The Movie: Episode 1

Senario The Movie: Episode 1 ialah sebuah filem komedi Malaysia 2008 arahan Ahmad Idham yang ditayangkan di pawagam Malaysia mulai 1 Oktober 2008. Filem ini mengisahkan cerita anggota Kumpulan Senario sebelum mereka terkenal.Kisah hidup anggota Senario difilemkan! mStar Online Bekas anggota mereka, Shamsul Ghau Ghau, membuat kemunculan ringkas dalam filem ini.

 Jalan cerita 
Filem ini mengisahkan pengembaraan 3 sahabat untuk mencapai cita-cita menjadi bintang. Mazlan, Azlee dan Wahid datang dari kampung dan negeri yang berbeza. Tujuan mereka hanya satu iaitu menghadiri uji bakat di Kuala Lumpur dan menjadi pelawak terkenal tanah air. Pelbagai dugaan dan cabaran terpaksa mereka hadapi untuk mencapai impian tersebut.

Paling mengharukan apabila tibanya mereka di Kuala Lumpur, mereka telah ditangkap pihak polis kerana wajah mereka serupa dengan wajah kumpulan perompak bersiri yang menjadi buruan pihak polis.

Mereka amat bimbang kerana uji bakat semakin hampir sedangkan mereka masih lagi di lokap. Persiapan persembahan masih lagi belum dilakukan.

Apabila mereka dibebaskan, bermacam-macam lagi halangan menanti seperti tidak membenarkan mereka menghadiri uji bakat tersebut. Tetapi, berkat kesabaran dan ketabahan mereka mengejar cita-cita, mereka berjaya sampai ke tempat uji bakat.

Pelakon

Pelakon utama
 Lan Pet Pet sebagai Mazlan / Perompak 1
 Azlee Jaafar sebagai Azlee / Perompak 2
 Wahid Mohamad sebagai Wahid / Perompak 3

Penampilan khas
 Ilya Buang sebagai Pengacara Ujibakat
 Hamdan Ramli sebagai Bos Wahid
 Shamsul Ghau Ghau sebagai Pelawak Jemputan Ujibakat
 Zaibo sebagai Pengurus Zoo (Pencerita)
 Ropie Cecupak sebagai Juri Ujibakat
 Zul Huzaimy sebagai Mat Rempit/Pondan
 Julia Hana sebagai Minah Rempit
 Piee sebagai Penjual Ubat Tradisional
 Rahim Omar sebagai Pemandu Teksi 1
 Maimon Mutalib sebagai Emak Mazlan
 Osman Kering sebagai Wak Penjual Jamu
 Eizlan Yusof sebagai Pemandu Teksi 2
 Zaidi Omar sebagai Bos Azlee
 Fauziah Nawi sebagai Makcik Perlumba Kereta
 Ben Kenobi sebagai Pak Bad

 Trivia 
 Selepas kumpulan Senario membuat kemunculan di dalam filem Lagi Lagi Senario, ini kali kedua kumpulan Senario bertemu lagi di dalam filem. Dimana Wahid, Azlee dan Lan disalah anggap sebagai kumpulan perompak yang beimej badut, yang juga dilakonkan oleh kumpulan Senario.
 Hamdan Ramli menjadi bos Wahid didalam cerita ini, sekaligus menimbulkan persoalan mengapa dia tidak diangkat ke babak utama kerana dia juga anggota terawal Senario.
 Babak Wahid menghentak alat pemadam api sebenarnya dibuat di tempat kerja lama beliau di pinggir Ipoh, mengikut cerita Wahid sebelum masuk dunia hiburan beliau pernah bekerja sebagai pengisi foam alat pemadam di tempat itu selain menjadi penari kebudayaan separuh masa untuk Jabatan Kebudayaan Negeri Perak
 Babak Shamsul Ghau Ghau menjual bedak telah diambil dari persembahan malam final Sinaran Passport Kegemilangan musim pertama

Kritikan
Ahmad Idham dikritik hebat kerana menghasilkan filem yang tidak mencerminkan asal usul kumpulan Senario dengan lebih tepat. Dia membalas dengan menyatakan, untuk membikin filem sejarah amat mahal kos pembikinannya. Maka sebab itu filem Senario arahan beliau tidak terlalu berpaksikan sitkom Senario yang disiarkan di tv3.

Rujukan

Pautan luar



Kategori:Filem 2008
Kategori:Filem Malaysia tahun 2008
Kategori:Filem bahasa Melayu
Kategori:Filem komedi Malaysia
Kategori:Filem terbitan Metrowealth Movies Production
Kategori:Filem arahan Ahmad Idham